25/05/2010 | Administración LocalMunicipal
Cerdido
Bases de convocatoria en concorrencia competitiva das subvencións municipais para entidades sen fin de lucro

1.- OBXECTO. As presentes bases teñen por obxecto desenvolver o procedemento para a concesión de subvencións, en réxime de concorrencia competitiva, a asociacións para a defensa dos intereses xerais o sectoriais dos veciños de Cerdido e para a realización de actos de interese social, cultural e deportivo para os veciños de Cerdido en Cerdido en cumprimento do disposto no artigo 232 do Regulamento de organización funcionamento e réxime xurídico das entidades locais.2.- DESTINATARIOS: Poderán acceder a estas subvencións, as asociacións, ou entidades que cumpran os seguintes requisitos: A.- Estar debidamente inscritas no Rexistro municipal de entidades e asociacións do Concello de Cerdido. B.- Estaren ó corrente das xustificacións das subvencións concedidas no exercicio económico anterior ou ter solicitada unha prórroga debidamente solicitada e aprobada. C.- Carecer de fin de lucro.3.- ACTUACIÓNS SUBVENCIONABLES. PRAZO DE PRESENTACION: As subvencións que se outorguen ó abeiro deste programa terán como finalidade a realización de actividades de carácter educativo, social, cultural, deportivo, de lecer e de defensa dos dereitos e intereses dos veciños de Cerdido durante o ano 2010. O prazo para a presentación de solicitudes rematará ós vinte días hábiles a contar dende o día seguinte o da publicación da convocatoria no boletín oficial da provincia.4.- FINANCIACIÓN: O crédito presupostario o que se imputa a subvención é o 3.480 sendo a cuantia máxima que se destina a esta finalidade para o ano 2010 será de 5.600 €. Este crédito poderase ampliar co oportuno expediente de modificación de crédito.5.- SOLICITUDES: As solicitudes presentaranse no modelo que se facilitará nas oficinas do concello, e deberanse acompañar da seguinte documentación: A.- Memoria e programa de actividades que se pretenden realizar onde se indicará tamén as actividades realizadas durante o ano 2009 e a súa repercusión entre os veciños, indicando o número de asistentes aproximado de cada actividade. B.- Presuposto detallado dos gastos que se pretende realizar coas actividades programadas para o ano 2010. C.- Certificado do secretario da entidade co visto e prace da presidencia onde se acredite a representación do firmante da solicitude, e o número de socios da entidade no ano 2010. D.- Calquera outro que serva para valorar a solicitude. E. -Declaración responsable asinada ante a secretaria do concello onde se acredite que o beneficiario da subvención non esta incurso en ningunha das prohibicions establecidas nos prárafos 2 e 3 do artigo 13 da Lei 38 /2003 xeral de subvencións.6.- PROCEDEMENTO: Unha vez recibidas as solicitudes, o expediente será instruído polos servizos sociais do concello que formulará unha proposta de resolución debidamente motivada, unha vez analizadas as solicitudes e recibido o informe da comisión de estudio que estará formada por un concelleiro de cultura, un funcionario e a secretaria da corporación e realizado o informe no que conste que segun a información obrante no seu poder os beneficiados cumpren todos os requisitos necesarios para acceder as subvencións. A Concesión das subvencións realizarase por acordo da alcaldía, e valorarase como criterios de concesión seguintes: CRITERIO 1: Repercusión, interese e participación cidadán dos veciños de Cerdido en anteriores actividades realizadas. De 0 a 20 puntos, correspondéndolles: Ata 20 puntos a asociacións que levaron a cabo actividades cunha participación cidadá superior a 200 persoas. Ata 15 puntos a asociacións que levaron a cabo actividades cunha participación cidadá superior a 100 e inferior a 200 persoas. Ata 10 puntos a asociacións que levaron a cabo actividades cunha participación cidadá superior a 50 e inferior a 100 persoas.0 puntos a asociacións que levaron a cabo actividades cunha participación cidadá inferior a 10 persoas. CRITERIO 2: Carencia no ámbito territorial do concello de actividades similares. De 0 a 15 puntos, correspondéndolles: 15 puntos a actividades que non haxa no ámbito territorial do concello.10 puntos a actividades que sendo similares a outras que se leven a cabo no concello, poidan considerarse como unha continuación das mesmas.5 puntos a actividades que sendo similares a outras que se leven a cabo no concello, se destinen a un maior número de destinatarios.0 puntos a actividades que sexan similares a outras que se leven a cabo no ámbito territorial do concello. CRITERIO 3: Carácter permanente da actividade. De 0 a 10 puntos, correspondéndolles: Ata 10 puntos a programacións estables de actividades que se leven a cabo por esta asociación, no termo municipal do concello cunha antigüidade superior ós 5 anos. Ata 8 puntos a programacións estables de actividades que se leven a cabo por esta asociación, no termo municipal do concello cunha antigüidade superior ós 4 anos e inferior a 5. Ata 6 puntos a programacións estables de actividades que se leven a cabo por esta asociación, no termo municipal do concello cunha antigüidade superior ós 3 anos e inferior a 4. Ata 4 puntos a programacións estables de actividades que se leven a cabo por esta asociación, no termo municipal do concello cunha antigüidade superior ós 2 anos e inferior a 1. Ata 2 puntos a programacións estables de actividades que se leven a cabo por esta asociación, no termo municipal do concello por 2º ano consecutivo.0 puntos a programacións que se leven a cabo por primeira vez no ano en curso. CRITERIO 4: Compromiso de realizar actividades conxuntas co Concello. De 0 a 8 puntos, correspondéndolles: Ata 8 puntos a aquelas asociacións que teñan programadas actividades conxuntas co concello para o ano en que se convoca a subvención. Ata 4 puntos a aquelas asociacións que se comprometan (por escrito) a programar actividades conxuntas co concello para o ano en que se convoca a subvención.0 puntos a aquelas asociacións que non se comprometan a programar actividades conxuntas co concello para o ano en que se convoca a subvención. CRITERIO 5: Maior nº de socios. De 0 a 5 puntos, correspondéndolles: 5 puntos a aquelas asociacións que teñan un nº de socios superior a 100 persoas 4 puntos a aquelas asociacións que teñan un nº de socios superior a 80 e inferior a 100 persoas.3 puntos a aquelas asociacións que teñan un nº de socios superior a 60 e inferior a 80 persoas 2 puntos a aquelas asociacións que teñan un nº de socios superior a 40 e inferior a 60 persoas 1 punto a aquelas asociacións que teñan un nº de socios superior a 20 e inferior a 40 persoas 0 puntos a aquelas asociacións que teñan un nº de socios inferior ás 20 persoas O acordo de concesión da subvención será notificado ós beneficiados no prazo máximo dun mes, a contar dende a finalización do prazo de presentación de solicitudes. Transcorrido este prazo entenderase denegada a solicitude realizada. A resolución de concesión da subvención será publicada no taboleiro de anuncios do concello.7.- OBRIGACIÓNS DOS BENEFICIADOS: Os beneficiados da subvención terán que: A.- Realiza-la actividade nas condicións solicitadas. B.- Comunicar ó concello as axudas concedidas doutras Administracións Públicas ou entes privados para a mesma finalidade. C.-Non aplica-la subvención concedida a outras finalidades distintas da concedida, salvo que expresamente así o solicite a entidade antes da data de realización da actividades e de xustifica-las no prazo establecido nestas bases. D.- Indicar na publicidade que se faga das actividades a colaboración do Concello de Cerdido. E.- E, as demais as establecidas na ordenanza municipal reguladora e as disposta na Lei 38/2003, xeral de subvencións e no regulamento xeral de subvencións aprobado por Real Decreto 887/2006.8.-XUSTIFICACIÓN E PAGAMENTOS: Os beneficiados terán que xustifica-la subvención concedida ata o día 22 de novembro de 2010. Transcorrido esta data sen a xustificación da subvención quedará anulada. A xustificación realizarase mediante a presentación da conta xustificativa da subvención que conterá: 1.- Unha memoria das actividades realizadas os resultados obtidos, que deberá coincidir coas actividades solicitadas.2.-Unha memoria económica que contendrá: A. Unha relación de gastos con identificación do acredor e do documento, o seu importe, data de emisión e data de pago. B. Facturas o documentos de valor probatorio equivalente no tráfico xurídico mercantil e a documentación acreditativa do pago C. Relación detallada doutros ingresos o subvencións que financiaran a actividade con indicación do seu importe e procedencia.3. Acreditación de estar o corrente o cumprimento das obrigas tributarias e fronte a seguridade social mediante declaración responsable. O pagamento realizarase unha vez comprobada a documentación da xustificación da subvención presentada e previa comprobación que o beneficiado se atopa ó corrente das obrigas fiscais e fronte a seguridade social. Disposicións finais: As presentes bases complementaranse co disposto nas bases de execución de cada exercicio económico. Cerdido, 14 de maio de 2010 A Alcaldesa Asdo. Ana Rodríguez Montero